Manual sobre la verificació ortogràfica de l'OmegaT\nL'OmegaT inclou un verificador ortogràfic. Aquesta funció fa servir els diccionaris ortogràfics que utilitzen el LibreOffice i l'OpenOffice.org, els quals estan disponibles per a una gran quantitat d'idiomes.\nInstal·lació d'un nou diccionari ortogràfic des de l'OmegaT\nEls nous diccionaris ortogràfics es poden instal·lar des de l'OmegaT obrint el quadre de diàleg Opcions > Verificació ortogràfica. En aquest quadre de diàleg, seleccioneu o creeu una carpeta per als fitxers dels diccionaris al vostre disc dur. Aquesta és la carpeta on es col·locaran els fitxers dels diccionaris ortogràfics. (No confoneu aquesta carpeta amb la carpeta «dictionary» (diccionari) dels projectes de l'OmegaT). Tot seguit, seleccioneu la URL (adreça del lloc web) del repositori d'Internet del qual baixareu els diccionaris i deseu-la al camp «Adreça URL de diccionaris en línia». A continuació s'ofereix una llista d'adreces de repositoris.\nAdreces URL de diversos repositoris de diccionaris ortogràfics:\nInstal·lació manual de nous diccionaris ortogràfics\nAl quadre de diàleg Opcions > Verificació ortogràfica, seleccioneu o creeu una carpeta per als fitxers dels diccionaris al disc dur.\nAconseguiu els fitxers .dic i .aff del diccionari que vulgueu utilitzar i col·loqueu-los en aquesta carpeta.\nA més d'estar disponibles als repositoris indicats més amunt, els diccionaris ortogràfics s'inclouen amb les instal·lacions del LibreOffice i l'OpenOffice.org. El LibreOffice i les versions més recents de l'OpenOffice.org utilitzen ara el format «extensions» per a aquests diccionaris, on els fitxers es proporcionen en un arxiu comprimit amb l'extensió .oxt. Per utilitzar els diccionaris ortogràfics en aquest format, canvieu el nom de l'extensió de .oxt a .zip i utilitzeu una aplicació de compressió d'arxius (com ara, el WinZip) per extreure'n els fitxers .dic i .aff.\nEls noms dels fitxers han de correspondre amb el codi de l'idioma al qual traduïu, segons s'hagi definit al quadre de diàleg de propietats del projecte (Projecte > Propietats). Per exemple, si heu triat es-MX (espanyol de Mèxic) com a idioma de la traducció, els fitxers del diccionari s'han d'anomenar es_MX.dic i es_MX.aff. Si només disposeu d'un diccionari d'espanyol de Bolívia, amb els noms de fitxer es_BO.dic i es_BO.aff, podeu canviar-ne els noms a es_MX.dic i es_MX.aff, i amb això funcionarà el diccionari ortogràfic. (Per descomptat, corregirà l'espanyol de Bolívia i no el de Mèxic!)\nLlista de comprovació per a la resolució de problemes\nComproveu que la verificació ortogràfica estigui activada al quadre de diàleg de configuració de la verificació ortogràfica.\nSi el procés d'instal·lació automàtica no funciona, comproveu si funciona la connexió a Internet. Si funciona, proveu amb l'adreça URL d'un altre repositori. Comproveu si teniu permís d'escriptura per a la carpeta del diccionari ortogràfic que heu seleccionat.\nComproveu que els fitxers .dic i .aff del vostre idioma siguin a la carpeta del diccionari ortogràfic i que els seus noms corresponguin al codi de l'idioma al qual s'està traduint.


Segurincat – Solucions de Seguretat\nBusques un sistema de seguretat que realment solucioni les teves preocupacions?\nEnhorabona, estàs a un click de trobar-lo\nSolucions de Seguretat per al distanciament social\nVolem acompanyar-te en la reobertura del teu negoci, disposant de les garanties que la situació requereix, i preocupant-nos de tot per a què puguis dedicar el teu temps i esforç al negoci en exclusiva.\nClica aquí per a veure les nostres propostes\nI tu, quin final triaries?\nConeix una mica més la nostra campanya publicitaria creada amb la col·laboració del dibuixant de Disney, Phil Wilson.\nSegurincat fa un pas més en el món de la seguretat introduint un nou concepte de protecció, aconseguint no només que ens sentim segurs a la nostra llar o negoci, sinó també confortables. Som l’única empresa de seguretat de tota Catalunya orientada a l’excel·lència a través de la millor tecnologia, el servei tècnic més experimentat, i afegint el factor disseny en tot allò que fem.\nEscull la teva tranquil·litat\nSaps d’aquelles empreses que tenen un kit igual per a tothom, sigui quina sigui la necessitat del client? Visquin on visquin? Tu, igual que nosaltres, saps que no pot servir el mateix sistema de seguretat per a una noia soltera que viu en un pis cèntric, que per a la família que viu en una casa amb jardí i mascotes. I, respecte als negocis, què opines d’aquells a peu de carrer que tenen una atenció al públic i cuiden tots els detalls estètics? Creus que les seves necessitats són les mateixes que un magatzem en un polígon industrial amb camions entrant i sortint? A segurincat parlem amb tu, t’assessorem i recomanem la millor opció per a protegir el que més t’importa, sense permanències, sense lletra petita, i amb els millors professionals del sector a la teva disposició.\nEntra en el nostre Blog\nTinc una casa amb jardí\nM’agradaria veure el que passa en el meu negoci quan no hi sóc\nCom ho faig per a què els extintors no trenquin la decoració del meu nou local?\nCasa meva és un lloc segur?\nQuè serà millor? Un sistema cablejat o un sense fils?\nAmb la de robatoris que hi ha a la zona, no sé si puc reforçar més la seguretat de la meva empresa….\nclick per a assessorar-te


GT Psicologia i tecnologia\nGT Psicologia i tecnologiaSecció de Psicologia Clínica, de la Salut i Psicoteràpia\nInvestigació: Estar al dia de les novetats i investigacions en tecnologia respecte a la psicologia en l'àmbit nacional i internacional. Revisió bibliografia.\nDivulgació: Recopilar i seleccionar les eines que compten amb una major evidència científica.\nCol·laboracions: Establir col·laboracions amb altres professionals per crear una xarxa de coneixement i treball.\nFormació: Cursos de formació generals i específics dirigits a professionals de la psicologia tenint compte els diferents àmbits d'actuació: clínica, educació ...\nAssessorament: Assessorar als professionals que tinguin necessitats concretes que els hi puguin sorgir de l'ús de les eines tecnològiques.\nPromoure l'ús responsable de les TIC.\nALBERT COS DELGADO Coordinador/a


El Barça revoluciona la Superlliga de League of Legends - Diari de Barcelona | Diari de Barcelona\nEl Barça revoluciona la Superlliga de League of Legends - Diari de Barcelona\nESPORTS I VIDEOJOCS\nEl Barça revoluciona la Superlliga de League of Legends\nA l'entrada del Barça se li sumen la de l'equip de Piqué i Ibai, així com l'equip Bisons de Biscaia i Fnatic\nPublicat el 20 de novembre 2021\nL'entrada del Barça a la Superlliga de League of Legends (LoL), sumada a l'arribada d'un altre equip gestionat pel capità blaugrana Gerard Piqué i el creador de continguts Ibai Llanos, revolucionarà l'audiència i els salaris de la competició, a l'espera de si també aconsegueix crear un equip competitiu per incrementar el ja exigent nivell esportiu.\n“No ens atrevim a fer càlculs respecte a com poden créixer les audiències de la Superlliga en l’any vinent (la temporada començarà al gener)”, ha explicat a EFE Jordi Soler, director general de la Lliga de Videojocs Professional (LVP), l'organitzadora de la competició, durant la final de la Iberian Cup del LoL a Barcelona, que va guanyar Vodafone Giants, el campió de l'última edició de la Superlliga.\n“Hi haurà l'entrada de nous equips, el Barça, l'equip de Piqué i Ibai Llanos, els Bisons de Biscaia i Fnatic, que va sortir de la lliga anglesa perquè va considerar que la nostra lliga és millor. A part, hi haurà la novetat que els equips podran fer streamings des dels seus canals. La suma de tot multiplicarà per molt les audiències”, ha pronosticat Soler en el primer esdeveniment presencial de l'LVP després de l'inici de la pandèmia, celebrat a l'Auditori del Centre de Convencions Internacional de Barcelona (CCIB), que va congregar 1.700 afeccionats.\nLa Superlliga d'estiu 2021 va tenir cinc milions d'espectadors acumulats i 2,6 milions d'hores vistes, les millors xifres de la història de la competició. En concret, la final va aconseguir els 300.000 espectadors únics.\nEl Barça ocuparà la plaça de l'equip S2V i tan sols haurà de pagar el cost de la llicència que, encara que no s'ha fet públic, estarà significativament per sota dels 500.000 euros. “Crec que és molt bo que en la Superlliga entrin equips com el Barça o el de Gerard Piqué i Ibai Llanos perquè farà que augmenti el nivell, el nombre d'espectadors i el salari dels jugadors i dels treballadors de la competició”, ha sentenciat Víctor Lirola ‘Flakked’, l'estrella dels Mad Lions, els perdedors de la final de la Iberian Cup per un contundent 3-0.\n“És molt bo per a l'ecosistema. Ara hi ha molt mercato i moltíssimes ofertes, tot això és boníssim per al jugador”, ha afegit. Ell ho sap de primera mà, ja que molt probablement es va acomiadar dels Mad Lions diumenge passat.\nEn canvi, Amadeu Carvalho ‘Attila’, un dels millors jugadors de Vodafone Giants, no és tan optimista respecte al que els nous equips poden aportar a la Superlliga: “No creixerà la competència amb l'entrada dels equips del Barça i de Piqué i Ibai. Aportaran imatge al club, però estaran mirant com seguim guanyant, sincerament. No crec que hi hagi ningú que pugui arribar, muntar-se un equip i fer-ho bé des de l'inici”.\nSigui com sigui, la primera idea amb la qual va treballar el Barça per introduir-se al món del LoL va ser fer el salt directament a la lliga xinesa, la millor a escala mundial d'aquest videojoc. De fet, en una entrevista amb EFE publicada el 3 de desembre del 2020 Dídac Lee, directiu de la junta de Josep Maria Bartomeu, encarregat de l'àrea digital, pràcticament va donar per feta l'entrada del conjunt blaugrana.\n“En els esports l'objectiu del Barça és arribar al millor joc al millor mercat. El millor mercat és la Xina i el millor joc ja et pots imaginar quin és. Tant de bo això el club ho pugui anunciar en els mesos vinents”, va dir llavors.\nDe fet, fins i tot va desvelar la fórmula escollida: “Serà com si muntessis un club dins d'un altre club. Probablement, es farà un escut diferent per evitar conflictes amb patrocinadors. Haurem de crear una altra marca vinculada amb el Barça i els ingressos vindran per la venda d'entrades en els esdeveniments, pels drets televisius i pel màrqueting”.\nSegons ha pogut saber EFE de fonts de la negociació, el preu d'entrada a la lliga xinesa del LoL se situa al voltant dels 40 milions d'euros. Però la competició estava disposada a rebaixar-ho fins per sota dels 2 milions en el cas del Barça pel valor que aportaria la seva presència.\nD'altra banda, Gerard Piqué i Ibai Llanos van anunciar aquesta setmana que el 15 de desembre presentaran el seu equip en un esdeveniment que se celebrarà al Palau Sant Jordi de Barcelona i en el qual hi haurà un partit d'exhibició contra el conjunt francès Rekkles. Les 15.000 entrades gratuïtes es van esgotar en tan sols cinc minuts.


Face | bloc de formatges\nEls companys de FACE (farmhouse artisan cheese & Dairy Producers European network), que inclou QueRed (red española de queserías de campo y artesanas) han estat treballant molt de temps en la guia de bones pràctiques europea adaptada a petites formatgeries. Hi ha alguns punts molt interessants a tenir en compte i que marquen la diferència respecte a la reglamentació europea, aportant més flexibilitat pels petits. Però el que més ens ha agradat són les fitxes d’elaboració de cada tipus de formatge amb el seu anàlisi de punts crítics.\nFormatgers, us presentem aquesta eina bàsica del vostre dia a dia imprescindible per a rebatre amb arguments fonamentats certes interpretacions de la llei.\nExcel.lent feina, molt agraïts a FACE!!!\nEtiquetes: Europa, Face, formatges, guia de bones pràctiques, QueRed\nCategories bones practiques, formació, guies, legislació


Trobada Andorra-OCDE per l'homologació internacional\nEl Govern segueix treballant per signar diferents convenis per garantir el reconeixement fiscal i mantenir la competitivitat del país\nEric Jover, a la dreta, amb el secretari general de l'OCDE Mathias Cormann\nEl ministre de Finances i Portaveu, Enric Jover i el secretari d'Estat d'Afers Internacionals, Marc Ballestà s'han reunit aquest dimecres a París amb el secretari general de l'OCDE Mathias Cormann. En la trobada, s'ha refermat el compromís de les dues parts per garantir l'homologació del sistema fiscal andorrà mantenint la seva competitivitat.\nJover ha dipositat a la seu de l'OCDE la ratificació del Conveni Multilateral per a l'aplicació de les mesures relatives als convenis fiscals per prevenir l'erosió de la base imposable i el tresllat de beneficis, que es va ratificar el passat mes de juny pel Consell General.\nAquest pacte, té com a objectiu evitar la doble imposició en matèria d'impostos introduïnt certes modificacions en línia amb el Pla BEPS de l'OCDE. D'aquesta manera, es modificaran tots els convenis fiscals coberts per l'acord.\nActualment, Andorra té 8 convenis ratificats, 1 de signat i s'està treballant per ampliar aquesta xifra a curt termini.\nDiari oficial del Govern.\nBon viatge de turisme !!!


Quins són els aeroports amb més beneficis i més pèrdues d’Espanya? | Economia | EL PAÍS Catalunya\nNomés 14 dels 48 aeroports d'Aena van obtenir beneficis abans d'impostos el 2014\nMadrid 27 MAR 2015 - 10:10\tCET\nViatgers a l'aeroport del Prat. EFE\nNomés 14 dels 48 aeroports espanyols de la xarxa d'Aena van obtenir un resultat abans d'impostos positiu l'any 2014, segons les xifres del gestor aeroportuari. La sortida a borsa de l'empresa ha obligat la companyia a augmentar l'exercici de transparència i ha facilitat el desglossament dels comptes aeroport per aeroport. L'aeroport amb més passatgers, Madrid-Barajas, és líder per ingressos i per resultat brut d'explotació (Ebitda), però el màxim benefici abans d'impostos és per a Barcelona-El Prat, seguit de Palma, Tenerife Sud i Gran Canària. A l'altre extrem, La Palma, Santiago de Compostel·la i Vigo són els aeroports amb més pèrdues abans d'impostos. A la llista no s'inclouen els aeroports que no pertanyen a Aena, com el de Castelló o el de Ciudad Real, pràcticament inactius.\nEls grans aeroports impulsen un 5,3% el trànsit de la xarxa d’Aena\nMés en detall, amb el criteri de l'Ebitda, Madrid-Barajas se situa al capdavant amb 567 milions, seguit de Barcelona-El Prat (510), Palma (181), Màlaga (114) i Alacant-Elx (96 milions). Cap aeroport té un Ebitda negatiu de més de quatre milions d'euros, i només tres perden més de tres milions amb aquest criteri: Pamplona, Melilla i Madrid-Quatre Vientos.\nPerò si es té en compte el resultat abans d'impostos, Barcelona-El Prat, que ha tingut comparativament menys inversions i, per tant, té menys amortitzacions i despeses financeres a les quals ha de fer front, és amb diferència el que més guanya. Obté un resultat de 339 milions abans d'impostos, la qual cosa multiplica per més de dotze els 27,5 milions de Barajas. El segon aeroport amb més bon resultat abans d'impostos és Palma, amb 159 milions, seguit de Tenerife Sud (73 milions), Gran Canària (70) i Alacant-Elx (50). També tenen beneficis Lanzarote, Eivissa, Fuerteventura, Màlaga, Sevilla, Bilbao, València i Girona.\nPel que fa a les pèrdues abans d'impostos, hi ha quatre aeroports en què aquestes superen els 10 milions. Es tracta de La Palma (-18 milions), Santiago (-15), Vigo (-10,85) i Pamplona (-10,5).\nEls actuals gestors d'Aena, amb José Manuel Vargas al capdavant, sempre han defensat la configuració d'Aena com una xarxa. D'aquesta manera, els aeroports més rendibles compensen les pèrdues dels deficitaris que, d'altra banda, permeten alimentar de viatgers els principals aeroports per a vols en connexió.\nA més, els gestors consideren que l'aspecte rellevant no és tant el resultat net o abans d'impostos, sinó el benefici brut d'explotació (Ebitda), això és, la diferència entre els ingressos i despeses d'explotació sense comptar les amortitzacions. El seu argument és que les inversions ja estan fetes i les partides d'amortitzacions són comptables, però no afecten la generació de caixa, l'evolució del negoci.\nAtès el criteri de l'Ebitda, la meitat dels aeroports espanyols d'Aena són rendibles i l'altra meitat, no. Però l'empresa ha destacat en presentar els resultats del 2014 que les pèrdues brutes d'explotació que sumen els aeroports deficitaris són de 42 milions. En canvi, l'Ebitda positiu dels altres 24 és de 1.898 milions d'euros.


Vols barats de Alacant a Bolonya des de 165 € a Iberia\nVols barats Itàlia Bolonya Alacant-Bolonya\nVols barats de Alacant a Bolonya (BLQ) de Alacant a Bolonya Alacant-Bolonya, Itàlia\nVols barats Alacant-Venècia\nConsulta l’oferta de vols de Alacant a Bolonya i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Alacant a Bolonya.\nEls preus mostrats corresponen a cerques de vols a de Alacant a Bolonya fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


13 fets infames sobre Bonnie i Clyde - Article\nClyde Barrow i Bonnie Parker van ser dos dels criminals famosos més populars dels anys 30 (i van tenir molta competència en aquella dècada). Més de 30 anys després, els Estats Units es van tornar a enamorar d’ellsBonnie i Clyde, una pel·lícula capturadora de ritmes que parlava de la insatisfacció i la inquietud que la gent (especialment la gent jove) va sentir el 1967. I vaja, va ser la primera aparició cinematogràfica important per a Faye Dunaway, Gene Hackman i Gene Wilder, i va comptar amb un futur duc de Hazzard (Denver Pyle, també conegut com oncle Jesse). Coneix una mica millor la teva pel·lícula favorita sobre els teus forajits preferits amb aquestes novetats entre bastidors.\n1. Abans que es fes a l'estil de les pel·lícules franceses de New Wave, gairebéerauna pel·lícula francesa de New Wave.\nCom molts joves cinèfils del seu temps,Bonnie i ClydeEls guionistes, Robert Benton i David Newman, estaven enamorats de la New Wave francesa, el moviment influent que incloïa pel·lícules comEls 400 cops,Jules i Jim, iSense alè. Aquestes pel·lícules solien tenir protagonistes joves, iconoclastes, alliberats sexualment i finals infeliços, cosa que fa que la veritable història deBonnie i Clydeun ajust perfecte. El director Arthur Penn va acabar amb algunes de les tècniques estètiques de la New Wave, com ara talls ràpids, zoom, fotografia estilitzada i canvis bruscs d’humor.Bonnie i Clydela primera gran pel·lícula nord-americana a imitar l’estil. Però abans que Penn incorporés, els guionistes van perseguir dos veritables New Wavers francesos: François Truffaut (Els 400 cops) i Jean-Luc Godard (Sense alè). Finalment, cada cineasta va transmetre el projecte, però tots dos van oferir suggeriments que es van incorporar al producte final.\n2. L'actuació estrella de Faye Dunaway gairebé no va passar.\nWarren Beatty, fent doble tasca com a estrella i productora, i el director Arthur Penn van considerar primer a moltes altres actrius, incloses Tuesday Weld, Jane Fonda, Natalie Wood, Sharon Tate, Leslie Caron i Ann-Margret. (Quan només el produïa i no el protagonitzava, Beatty també havia considerat la seva germana, Shirley MacLaine, pel paper.) Beatty va dir que van ser rebutjats 'per unes deu dones', tot i que més tard diria que Weld era el només una a la qual van fer una oferta ferma. Quan Beatty va conèixer Dunaway, no va creure que tenia raó per al paper, però li va dir que es reunís amb Penn, que pensava que pensaria que era perfecta. Beatty tenia raó.\n3. Els escriptors no tenien ni idea de què feien.\nBenton i Newman van treballar aEsquire(com a editor i director d'art, respectivament), i no tenia cap experiència de guió. Però els encantava la història de Bonnie i Clyde, que Benton, que creixia a la zona de Dallas, havia escoltat tota la seva vida com a part del folklore local. (El pare de Benton havia assistit al funeral de Bonnie i Clyde el 1934.) Benton i Newman no tenien experiència en escriure pel·lícules, però tenien un amic d'un amic molt ben connectat que els va posar en contacte amb els cineastes francesos i els va oferir alguns treballs. capital. Va ser a través d’aquestes connexions que el guió va caure en mans de Warren Beatty, que immediatament es va posar en contacte amb ells i va posar en marxa el projecte.\n4. Els primers esborranys feien que Clyde es movés cap a les dues bandes.\nNewman i Benton van treballar estretament amb Beatty i Penn en la posada a punt del guió, que els quatre homes van descriure posteriorment com una col·laboració positiva i amb poc conflicte. L’únic problema important tenia a veure amb el sexe. La versió de Newman i Benton tenia a Bonnie i Clyde tenint un trio amb C.W. Moss (Michael J. Pollard), un personatge compost basat en diversos membres de la banda de Bonnie i Clyde, la idea era que Clyde no podria actuar sense un tercer. Beatty va afirmar que no tenia cap problema per interpretar un personatge bisexual, però a ell i a Penn els preocupaven que el públic veiés a Clyde com un desviament sexual i que atribuïa la seva infracció de la llei. Però Penn va pensar que la idea que hi hagués algun tipus de disfunció sexual al grup era important. Finalment, els quatre col·laboradors van decidir que Clyde era impotent.\n5. El que penseu que signifiqui 'realment' la pel·lícula, probablement us equivoqueu.\nAlguns espectadors van interpretarBonnie i Clydecom a comentari sobre altres qüestions, però Newman i Benton van dir que no ho pretenien així. Tal com van escriure en una introducció a una versió publicada del seu guió, '[People] ens ho ha ditBonnie i ClydeREALMENT era sobre Vietnam, REALMENT sobre brutalitat policial, REALMENT sobre Lee Harvey Oswald, REALMENT sobre Watts. Al cap d’un temps, ens vam dedicar a encogir d’espatlles i vam dir: “Si ho creus”.\n6. L’estudi va pensar que anava a fallar i el va tractar en conseqüència.\nJack Warner, que mesurava les pel·lícules segons el bé que el van convèncer de no sortir de la sala de projecció per utilitzar el bany, odiavaBonnie i Clyde. 'Aquesta és la durada més llarga que he vist mai!' va dir segons va informar després de veure un tall primerenc. 'Va ser una imatge de tres pissers!' (També: 'Aquest material de gàngsters va sortir amb [James] Cagney!') Pensant que tenien un gall d'indi a les mans, i malgrat la càlida recepció que van tenir en un festival de cinema a Montreal, Warner Bros. -Corre als cinemes a l'agost de 1967.\n7. La manca de fe de l'estudi va fer que Warren Beatty fos molt, molt ric.\nPensant que la pel·lícula no guanyaria diners, Warner Bros. va oferir a Beatty un ridícul acord: un salari de 200.000 dòlars més el 40 per cent del brut. Sí,40per cent. Delbrut, no la xarxa. La pel·lícula va guanyar més de 50 milions de dòlars.\n8. Els crítics de cinema van matar la pel·lícula i després la van salvar.\nWarner Bros. ' la prudència va ser validada per les primeres revisions.Varietatera tèbia iEl New York TimesBosley Crowther, aleshores el crític més influent d'Amèrica, ho odiava.ODIATaixò. Va escriure-hi més d’una vegada i en deixaria referències mordaces a les ressenyes d’altres pel·lícules. Per a ell, la violència desmesurada de la pel·lícula representava tot allò que no funcionava amb el cinema modern. (Val a dir que Crowther tenia 62 anys i havia estat elTemps'crític principal des de 1940.)\nLes primeres taquilles reflectien les males crítiques. Però després va venir Pauline Kael, una campiona vocal de la pel·lícula que va escriure-hi 9000 paraulesEl neoyorquí. Aviat la va seguirNewsweekJoseph Morgenstern, que va donar una mala crítica a la pel·lícula, la va retirar una setmana després amb una nova i brillant avaluació.TEMPSLa revista, que també l'havia analitzat, es va retirar i va posar la pel·lícula a la portada del seu número de desembre. Es va començar a estendre la veu. Warner Bros. va tornar a estrenar la pel·lícula a més sales i, a finals de 1967, estava en camí de convertir-se en un dels millors ingressos de l'any. Va guanyar la major part dels seus diners, però, a principis del 1968, quan Warner Bros. el va llançar per aprofitar les seves 10 nominacions als Oscar. (Post-guió: es va eliminar Bosley Crowther com aTemps'crític principal de cinema a principis del 1968.)\n9. Va convertir una cançó antiga en un nou èxit.\nLa cançó 'Foggy Mountain Breakdown' de Flatt & Scruggs, intensa com a banjo, serveix com a tema musical de la pel·lícula, tot i que va ser enregistrada el 1949 i és anacrònica per a una pel·lícula ambientada als anys trenta. Encara més anacrònic, però, és el fet que quan es va reeditar la cançó juntament amb la pel·lícula, es va convertir en un èxit, arribant al número 55 de les llistes Billboard Hot 100. Ara és un estàndard en el gènere bluegrass i s’utilitza sovint a les pel·lícules i a la televisió quan hi ha una escena de persecució en una zona rural.\n10. Va inspirar autors de cançons i cineastes.\nCom es van enamorar els nord-americansBonnie i Clydea la pel·lícula, també van quedar captivats per Bonnie i Clyde, els proscrits, i els trobadors de la nació van prendre les ones per cantar sobre els tràgics amants. Merle Haggard, Georgie Fame, Serge Gainsbourg i Brigitte Bardot, Mel Tormé i la germana de Bonnie, Billie Jean Parker, van gravar noves cançons arran de l'èxit de la pel·lícula, i l'esmentat Flatt & Scruggs va escriure un àlbum sencer.\n11. També va inspirar una moda de moda.\nEls vestits d’època de Faye Dunaway van cridar l’atenció dels aficionats a la moda i aviat les boines (que no eren populars des dels anys 30) van tornar a estar de moda. La tendència va coincidir amb el fet que els dissenyadors francesos volien passar de les mini-faldilles a les faldilles maxi, i va donar a les dones un atractiu exemple de com podia semblar un maxi.\n12. El director de fotografia va abandonar la meitat del rodatge.\nBurnett Guffey, un respectat veterà de la indústria que havia rodat prop de 100 pel·lícules i havia estat president de la Societat Americana de Cinematògrafs, estava sovint en desacord amb Penn (que era bastant nou en el cinema) i amb el dissenyador de producció Dean Tavoularis. Guffey no només era més gran que la majoria de la tripulació (va néixer el 1905), sinó que l'estil visual del 'nou Hollywood' que Penn i Tavoularis desitjaven per a la pel·lícula no encaixaven amb la seva sensibilitat de la vella escola.\nDesprés d’haver-se colat massa vegades amb el director, Guffey ho va deixar i va ser substituït per un altre antic, Ellsworth Fredericks. Però això va durar només uns quants dies, ja que el treball competent però poc inspirat de Fredericks va fer que Penn s'adonés del fort que Guffey havia estat intentant captar la seva visió. Va convidar Guffey per acabar la pel·lícula, per la qual Guffey guanyaria el seu segon Oscar.\n13. Conté una referència de l'assassinat de John F. Kennedy.\nQuan Bonnie i Clyde són plens de plom al sagnant clímax de la pel·lícula, es pot veure un fragment del cuir cabellut de Clyde volant. Penn i l'editor Dede Allen van confirmar que es tractava d'una referència deliberada a la pel·lícula Zapruder de la mort de JFK, que havia passat a Dallas, no gaire lluny d'on van créixer Bonnie i Clyde.\nImatges en una revolució: cinc pel·lícules i el naixement del nou Hollywood, de Mark Harris


Allioli amb all\nBarcelona. Divendres, 16 d'agost de 2019. 07:56\nActualitzat Divendres, 16 d'agost de 2019. 20:24\nDurant la canícula l’aire mossega com un gos, ja és això, ja, però aquest clima infernal almenys ens deslliura d’una altra nosa. I és que, en plena xardor, la majoria dels polítics per fi estronquen la xerrera, sempre en tenen més i més però ara se la guarden, se’n van amb els balandres mar endins i ens fan adeu amb les manetes, adeu. Fan bones vacances en indrets confidencials i tots reposem una mica, per fi, desconcertats de la calda que fa.\nEls diaris en van plens d’aquest silenci, d’aquesta deserció dels principals actors, de les principals actrius polítiques. El blablablar es redueix força i, de vegades, només de vegades, es pot llegir algun article ben fotut, que no se centri en la politiqueria, en les circumstàncies, contingències, en les collonades habituals. Que mai no es posen d’acord, que es barallen entre ells com canalla, sense parar, que realment no tenen gaire per dir i és, precisament, quan més s’enrotllen. Que només pensen en el poder, en manar, o almenys en figurar, en viure bé sense treballar gaire. La majoria dels polítics professionals, dels apparàtxiks de partit, són efectivament un dels problemes de les democràcies modernes, i ens fan a tothom molta vergonya, comparable a la que ens fa la contaminació dels mars, la fam del planeta, la crisi dels refugiats o la, diguem-ne, ètica dels bancs. Per dir-ne d’alguna manera. No hi ha gaire polítics que siguin bons professionals en l’economia de cada dia, en l’àmbit privat, que és el que paga les factures de tota la societat. Més enllà de les grans proclames els polítics no pensen en fer país ni en fer la independència, només s’esforcen en fer partit. El partit ho és tot. I ho és tot perquè en mengen, perquè és una formidable agència de col·locació i de distribució jeràrquica de recursos. Com fa qualsevol màfia.\nDe manera que els polítics antipolítics són una esperança, un perfil atractiu per als ciutadans de qualsevol país. Els polítics independents són els polítics del present i del futur de la democràcia. Per això Donald Trump va semblar, equivocadament, prou atractiu per guanyar les eleccions dels Estats Units i per això les va perdre Hillary Clinton. Per això Pedro Sánchez va semblar, equivocadament, prou atractiu per guanyar les eleccions internes a Susana Díaz. I per això Carles Puigdemont, Carles el Gran, va semblar, encertadament, prou atractiu per superar la dependència emocional de molts electors respecte a altres personalitats polítiques.\nNi Trump ni Sánchez tenen avui els nivells d’acceptació que els que té Carles l’Intrèpid, l’Irreductible, el líder internacional de la causa dels catalans. Mai no podem dir el que passarà demà però avui ni l’independentisme perd adhesions ni el pas del temps erosiona, per ara, la figura de Carles Puigdemont. Més aviat la consolida, tot i els greus errors que ha comès el polític d’Amer darrerament.\nTota la premsa espanyola i catalana, en general, carreguen cada dia contra Puigdemont i Torra, però curiosament, el poble es desentén d’aquestes ferotges campanyes perquè sap que el que no vol és la tirania dels partits polítics, indiferents a la voluntat popular. Ahir Salvador Sostres, perquè ja no li queden més arguments per bescantar Puigdemont, va criticar-lo ferotgement per haver-se dedicat a lligar un noble allioli en una trobada amb quatre amics a Waterloo. Perquè l’all és cosa de pobres, és cuina popular sense sofisticació, perquè l’all repugna als que juguen a fer de grans senyors però sense tenir realment cap senyoriu.\nContinueu així, continueu criticant la cuina de l’all, continueu menyspreant la formidable saviesa popular, nutritiva i mèdica d’un allioli. Continueu escopint damunt la gent senzilla i ja veurem qui us acabarà votant, genteta esnob, arrogant i malcarada. Un gran aristòcrata i un gran senyor, un formidable escriptor i articulista com Josep Maria de Sagarra, no tenia cap dubte sobre l’entesa eterna entre la noblesa i el poble menut. Ni sobre la suprema presència de l’allioli en una gran taula. I no passeu ànsia, fatxendes, fatxes, autistes socials, ramat d’excelsos, no us penso recomanar que llegiu All i salobre. Tampoc no l’entendríeu. És només per a gent com cal.\nDiada 11-S Puigdemont avisa l'ANC: "Veuria preocupant una deriva antipolítica i antipartits" El Nacional


:: Què haig de ficar en el necesser del bebè? - SocPetit.cat\n:: Què haig de ficar en el necesser del bebè?\nEntradaAutor: Toni » dt. gen. 08, 2019 9:58 am\nAmb l'arribada d'un bebè, la llista de quefers es torna interminable: molt que pensar, molt que decidir, molt que organitzar. Avui volem ajudar-te a preparar el necesser del bebè, amb els productes de cura que necessitaràs quan neixi i durant els seus primers mesos.\nA continuació, t'enumerem els productes que no poden faltar en el necesser del teu bebè i algunes propostes. Totes les marques que nomenem tenen altres productes que també poden interessar-te, així que t'animem que miris les seves pàgines web. Som-hi!\nLa humitat o la fricció poden causar irritacions en la zona coberta pel bolquer. Per això, necessitaràs una crema específica per a calmar i regenerar la pell quan es produeixin aquestes irritacions i, tal com aconsella l'OCU, només mentre està curant-se.\nEls pediatres recomanen que no s'utilitzi, en la higiene diària del bebè, cap sabó o gel de bany amb tensioactius agressius, ja que són detergents artificials que trenquen la fràgil barrera\nhidrolipídica de la seva pell. D'altra banda, els bebès de menys d'un any no solen necessitar un xampú per al cap i es pot usar el mateix sabó neutre. Tot i així, existeixen molts xampús específics per a bebès.\nEl Kit de manicura infantil de QVS, dissenyat especialment per a bebès, està compost per un micro tallaungles amb fulles corbades d'alta qualitat i una llima de seguretat. A més, ve presentat en un divertit suport d'elefant. El seu preu: 3,50 €.\nPer exemple, Baby Tous Eau de Cologne, de la marca Tous, ofereix una suau aroma floral i no conté alcohol. El flascó, amb l'icònic osset, és preciós. El seu preu és de 47 €.\nEvidentment, en el teu necesser del bebè no poden faltar altres indispensables com: els bolquers, la capeta de bany (la caputxa evita que la calor surti pel cap), una esponja suau i un termòmetre per a controlar la temperatura de l'aigua. També, alcohol al 70%, cotó i gases estèrils per a cuidar la resta del cordó umbilical del bebè fins que caigui, dues o tres setmanes després.


Realitats Alterades: 999 paraules\nÉs evident que vivim en un món on la imatge s'ha imposat de forma abassegadora a la paraula. La dita que "una imatge val més que mil paraules" ha calat profundament en el nostre imaginari col·lectiu. Així doncs, ja ningú no es qüestiona les imatges que publica la premsa o que ens serveixen al Telenotícies entre cullerada i cullerada. Les imatges no enganyen. La càmera estava allà i ha estat el testimoni fidedigne dels fets.\nQui més qui menys s’ha indignat amb fets violents a camps de futbol, càrregues policials o se li ha encongit el cor veien com hi ha gent morint de gana, perquè hi ha altra gent que prefereix omplir la piscina a distribuir els recursos per a la població. També hi ha aquelles imatges que senzillament, no diuen res. Molts cops oblidem que han estat triades per algú, amb una intenció determinada, ja sigui perquè les considera les millors, o expressen un punt de vista en concret. Res és gratuït.\nEls telenotícies de totes les cadenes en van plenes. Que parlem de la crisi immobiliària? Imatges de pisos en venda; notícia sobre accidents a la carretera? Cotxes circulant i pintades al terra que ha fet la policia per fer l’atestat. Imatges que no expliquen res per si mateixes i que només serveixen per farcir un notícia creant un entreteniment visual i no sé fins a quin punt, una distracció, del què és realment important: la notícia en sí mateixa expressada amb paraules. Unes paraules tant devaluades que en calen mil per descriure una simple imatge que molts cops està buida de sentit i fora de context.\nI tot pensant en aquestes coses se’m planteja un dubte que no sé com resoldre, perquè tampoc ningú no l’ha sabut resoldre fins ara: Si una imatge val més que mil paraules, perquè és literalment impossible convertir una novel·la en una pel·lícula que expressi allò que exposa el text original? Perquè 30 imatges no poden substituir 30.000 paraules?\nPoca gent recorda ja que ha estat la paraula, principalment l’escrita, la que ha fet possible aquest món on vivim. Ara toca una nova versió del món i del coneixement, un món multimèdia, un món 2.0. A veure què en surt.\nPublicat per Daniel a 12:31


GP de Bèlgica: Què us sembla que la F1 tingui el seu campionat d’eSports?\nGuillem Solà: Des del meu punt de vista em sembla una bona idea. Avui en dia, la tecnologia i les seves aplicacions han millorat molt i es pot trobar un simulador molt realista a un preu més o menys assequible per a aquells fanàtics dels jocs de simulació. Jo fa anys que jugo al Gran Turismo 4 a la Playstation 2 i, encara que sigui antiquat i no sigui tant real com els seus successors, permeten passar una bona estona i ficar-se a la pell d’un pilot professional. També fa uns anys vaig seguir el “reality” de GT Academy; on uns aficionats al Gran Turismo 5, es preparaven com a pilots i s’anaven eliminant els pitjors. Al final, el guanyador tenia una plaça a l’equip Nissan NISMO de les 24h de Le Mans. D’això ja fa uns anys, però suposo que era els inicis dels eSports.\nPel que fa al cas concret de la Fórmula 1, ho veig bé des del punt de vista d’acostar el motorsport als aficionats fins al punt que ells mateixos poden esdevenir pilot titular per una escuderia; tal com busca Liberty Media des que s’ha substituït a Bernie Ecclestone. Ara bé, també veig complicat apropar als aficionats només de manera “virtual”: el que m’agradava de la GT Academy, on també hi apareixia Dani Clos com a mentor dels joves, era que els aspirants aprenien realment a conduir cotxes de veritat. Cotxes de 300 CV, superant proves i suant la cansalada en els exàmens més físics. El que és impossible és un campionat en format eSports de Fórmula 1 en el que els guanyadors no puguin sentir el que és conduir una màquina de 900CV. Una cosa és preparar en una temporada a uns quants aspirants a competir a les 24h de Le Mans amb cotxes LMP; però preparar un pilot de Fórmula 1 en tant poc temps és gairebé impossible; per tant no sé si podria cridar gaire l’atenció als aficionats si no posen un premi al campió que estigui a l’alçada.\nJust Serrainat: Personalment i almenys amb el format actual, aquesta iniciativa no la veig més enllà d’una campanya publicitària i de promoció, per la sortida de la nova versió del joc F1 2017 de Codemasters, que aquests últims anys ha vist com anava perdent usuaris.\nJa fa alguns anys que estic ficat en el món de la competició virtual en simuladors de conducció, primer amb els campionats francesos de Richard Burns Rally i més tard en simuladors com rFactor, Assetto Corsa i des de fa un any a iRacing on corro amb l’equip català Race4CAT que competeix en torneigs en l’àmbit de l’estat Espanyol i internacionalment.\nDurant aquests anys he anat veient com una sèrie de gent de forma totalment altruista invertia el seu temps lliure en muntar competicions, d’una forma seriosa, amb una reglamentació, estructura i inclús en alguns casos amb comissaris de pista, per intentar replicar la competició real al màxim possible.\nDes de fa uns anys va començar a agafar força el concepte dels eSports, amb l’organització de grans esdeveniments multitudinaris de jocs en línia com League of Legends o Dota 2, on es podien reunir milers d’aficionats per seguir partides i és aquí on les grans companyies van començar a veure el gran negoci que tenien entre mans.\nI com no podia ser d’una altra manera, la FIA que fins ara essencialment feia negoci amb les llicències de les diferents competicions que cedia a les empreses de creació de jocs, ara comença a sondejar les possibilitats de negoci per poder-hi ficar els seus tentacles.\nAquesta competició que ara volen organitzar amb l’eslògan “estem buscant el campió del món de la F1 eSports”, des del meu punt de vista no és res més que un reclam publicitari com he comentat, pel llançament de la nova versió del joc de Codemasters (ja que d’entrada has de comprar el joc per poder-hi participar) i també una manera d’acostar-se i crear un interès sobre la competició a un públic més jove.\nmolt més reduït per la seva dificultat i aquestes companyies el que busquen és el màxim d’usuaris i la rendibilitat).\nTampoc em convenç el format de la competició basat amb qui fa la volta més ràpida del món, ja que un bon pilot ho demostra en cursa, amb una conducció consistent i regular. Amb una volta ràpida simplement vas al límit i si una no surt bé, doncs a la següent tornes a tenir l’opció, mentre que en cursa un error et pot fer perdre unes quantes posicions.\nEn definitiva, com ja he dit, no ho veig més enllà d’una campanya publicitària de la FIA per la seva llicència a Codemasters i poder captar l’interès d’un públic més jove per la competició.\nJoan Enric Fugueras: No hi ha cap dubte que les tecnologíes aplicades a l’oci han avançat d’una manera que mai haguessim pensat quan vam veure néixer les PS1 o Atari.\nUn dia, una “ment brillant” asseguda en un despatx a París, va decidir que era molt car rodar amb un F1 en entrenaments privats, i va decidir que s’havia de prohibir; els equips es van bolcar en la simulació, creant auténtics monstres que imiten, de forma virtúal, un F1 en pista. No es res de nou, ja fa molts i molts anys que l’aviació civil i militar va crear simuladors per entrenar als pilots, i el camp es va obrir cap a aspectes esportius.\nHem estat testimonis de com, gràcies a Nissan i Playstation, hi ha hagut pilots que han saltat del bacquet de l’habitació de casa al cockpit d’un GT o un prototip a Le Mans o a Daytona, confirmant que, si be ja hi havía una breu experiéncia prévia en competició real, el camí estava encetat i no era una via morta.\nD’un temps ençà, hem vist esclatar els eSports, àdhuc amb canals temàtics per televisió, en unes reunions on hi assisteixen gran quantitat d’espectadors, amb futbolistes de renom que han esdevingut empresaris del sector, i podem veure com va a més.\nMalgrat que aquest modest i ja semi veterà redactor no el seguirà pas, el campionat virtual de F1 que s’acosta no em sembla malament com a una nova opció en el mon de l’oci esportiu; el que si em fa basarda es que això pugui derivar en el Safety Car Autònom o, encara pitjor, en que l’única F1 esdevingui la virtual on els Hamilton, Bottas o Alonso de torn seguin en un despatx mentre fan voltar, a distància, els cotxes per un circuit…..encara que tot te avantatges i potser, al desaparèixer el risc, podríem el·liminar totes i cada una de les escapatòries i mesures de seguretat dels circuits doncs, l’única víctima real seria la xapa i pintura. Però, com deia, si no m’enganya la memòria, Lluís Llach “no es això companys, no es això”.\nJordi Domènech: No em desagrada la idea com a manera d’acostar-se a un públic més jove, però com tantes altres coses de la Fórmula 1 hi ha altres que ja ho fan i potser millor.\nCom ja han dit els meus companys, el tema del joc a usar és problemàtic, doncs per la seva naturalesa “best-seller”, els jocs oficials de F1 no són simulacions pures que podrien ser massa difícils per a la majoria.\nTambé penso que els premis que s’ofereixen són una mica pobres. El guanyador del campionat F1 eSports es classificarà automàticament per a les semifinals 2018, serà convidat a un GP l’any que ve i sortirà al joc F1 2018 com un pilot més.\nAl capdavall, si les simulacions tenen èxit no és pas perquè els pilots virtuals no vulguin arriscar-se en un circuit real, sinó perquè d’aquesta manera poden viure la seva passió sense haver de desembutxacar milions d’euros. A la Fórmula 1 després de tot sempre acaben destacant les persones, vinguin d’on vinguin, més que les màquines. Sempre destaquem més un avançament espectacular que no pas la gran capacitat del simulador d’un equip…\n-Stoffel Vandoorne i Kimi Räikkönen han renovat per una temporada més, però els seus companys a McLaren i Ferrari encara no…\n-Ha mort als 92 anys Don Nichols, que va ser propietari i cap de l’equip Shadow als anys 70. Shadow va guanyar una cursa el 1977 amb Alan Jones.\n-La FIA contempla incloure un cotxe de seguretat autònom com a mode d’atreure les marques.


El blog de SI-L'Ametlla + Bloc Municipal | L'Ametlla del Vallès\nEl blog de SI-L'Ametlla + Bloc Municipal\nWeb de SI L’Ametlla\nEn el moment d’escriure aquest text, encara no sabem si el President Puigdemont viatjarà a Dinamarca, si l’estat espanyol emetrà ordre internacional d’arrest (per quin delicte?), ni molt menys si serà investit, ni com ho serà: presencialment, per delegació, telemàticament…? Les incerteses en el futur són absolutes i quan es publiqui aquest escrit, a principis de febrer, dubtem que s’hagin esvaït.\nTanmateix val la pena aturar-se a pensar, i analitzar, amb el cap fred, la situació en què ens trobem, les propostes que hi ha damunt la taula i les perspectives d’èxit o fracàs que s’albiren.\nHi ha qui lluita per un retorn a la normalitat autonòmica, a reocupar la presidència i les conselleries i a gestionar el dia a dia com si no hagués passat res. Aquesta és la postura d’ERC. Els líders d’aquest partit ja fa temps que festegen els Comuns com si aquests no haguessin deixat ben clar que estan amb el règim del 78 (l’únic sector crític, el de l’Albano Dante Fachín, ja se n’ha escindit). Tot plegat, tuf de nostàlgia del tripartit 2003-2010, quan ERC va adquirir les màximes quotes de poder de la seva història. Aquesta estratègia peca d’anàlisi incorrecta de la situació en què ens trobem: Catalunya ha perdut la seva autonomia, i no la recuperarà. El que Madrid ha revocat és inapel·lable. Els plans d’Aznar i la FAES s’han executat. Siguem realistes. Som en un escenari anterior al 1978. La prova és que el govern del PP es salta la constitució i el codi penal, interpreta les lleis segons li convé i, quan pot, les modifica o canvia. Franquisme en estat pur. La Generalitat només pot aspirar a ser una diputació de quatre províncies.\nHi ha qui vol tornar al 2 d’octubre, i continuar el “full de ruta”, com qui reconeix que el 27 d’octubre els polítics van fallar i se’ls ha de donat una segona oportunitat. Per això cal restituir el mateix govern (no només el president) amb la legitimitat donada per les urnes el 21-D. Aquest és el propòsit de Junts per Catalunya avalat (amb reserves, com no podria ser altrament) per la CUP. Però aquesta política ens mena cap a un nou enfrontament total amb l’estat: com restituïm el govern? Com fem front a les querelles i impugnacions del TC? Suportarem la pressió de l’estat en un context de gran tensió? Com farem efectives les directrius del govern restituït? Moltes preguntes i poques respostes. En qualsevol cas, si s’opta per aquesta via, està clar que no és per governar una autonomia sinó per intensificar el conflicte amb l’estat i intentar desestabilitzar-lo aprofitant la seva feblesa econòmica i la devaluació de la seva imatge en l’àmbit internacional. Ara que sabem que no aconseguirem la república amb estàndards democràtics internacionals (referèndum pactat), hem d’optar per l’estratègia de denunciar les praxis antidemocràtiques de l’adversari i desgastar la seva imatge. No entrem a valorar aquesta estratègia. Simplement esperem que, si s’hi opta, que tot estigui més ben planificat que el 27-O, altrament el fracàs serà definitiu.\nEl poble ha estat a l’alçada. N’esperem el mateix dels representants polítics.\nAquesta entrada s'ha publicat en General el 21 de gener de 2018 per siametlla.\nELECCIONS NO PLEBISCITÀRIES, MALGRAT TOT\nAquestes són les nostres valoracions dels resultats de les eleccions del 27S:\nVolíem que fossin un plebiscit, però no les hi podem considerar, per diversos motius, però sobretot per dos. El primer, que 180.000 votants no han pogut exercir el seu dret de vot des de l’estranger per impediments de les ambaixades. Un referèndum només és vàlid si es garanteix el dret de vot del 100% dels electors. El segon, que alguns partits no s’han definit ni pel sí ni pel no, i això impedeix de fer un còmput vàlid dels resultats.\nEl triomf independentista és indiscutible: més de 1.900.000 vots independentistes enfront del milió i mig unionista. Així ho destaca la major part de la premsa estrangera, mentre l’espanyola computa com a unionista fins i tot els escassos vots del partit pirata, els vots en blanc i els nuls, per poder dir que hem perdut.\nUna victòria per damunt del 50% hauria accelerat el procés. Tanmateix, no ens enganyem. Tots érem conscients de la dificultat d’assolir aquesta fita (i només ens ha anat d’un 2,2%!) Això no vol dir que els independentistes ens donem per derrotats i cap a casa, i a seguir gaudint de l’Espanya autonòmica de matriu franquista. NO! La lluita continua. Hem esperat 300 anys. No ens vindrà d’un parell més.\nMalauradament un alt percentatge de la població catalana viu desinformada. No hem de criminalitzar tots els votants de C’S o del PP pel fet de deixar-se influenciar pels mitjans de comunicació monocolors que els bombardegen per totes bandes. Els mitjans de referent català són molt minoritaris a Catalunya i ens costa molt de fer arribar el nostre missatge a tothom.\nTenint en compte que tenim en contra no només la majoria dels mitjans sinó també tots els poders d’un estat hostil, la banca i les patronals de les grans empreses privilegiades i afavorides pel BOE, el resultat obtingut és espectacular, ja que l’hem aconseguit només a base de mobilització i suport popular. Catalunya és un poble, no un conglomerat d’interessos com Espanya.\nEls ametllatans podem estar orgullosíssims. Junts pel Sí ha obtingut 2966 vots (58,7%) quadruplicant el resultat de la segona força. La CUP ha quedat en tercer lloc amb 379 vots (7,5%). Un 66,2% dels votants de l’Ametlla han optat per una de les opcions independentistes, fet pel qual ens hem de felicitar.\nSolidaritat-Bloc Municipal va optar per no recomanar una opció concreta entre les dues. Tanmateix, els membres de l’executiva hem participat activament amb Junts pel Sí-L’Ametlla. Ha estat un plaer. Volem felicitar els coordinadors de la campanya local i també el suport rebut per part de l’ANC. Ara hem de continuar sense defallir fins a assolir la independència. Visca L’Ametlla i visca Catalunya lliure.\nAquesta entrada s'ha publicat en General el 3 d'octubre de 2015 per siametlla.\nEl ple de constitució del nou consistori el passat 13 de juny es va convertir en una espectacle lamentable. Es va formalitzar el pacte de govern entre CiU i PSOE. Davant d’aquesta escandalosa martingala electoral volem fer arribar a la ciutadania les nostres valoracions.\nTota la bona gent que va votar CiU seguint les consignes de la ANC ha estat menystinguda. Volíem un ajuntament independentista i així ho vàrem manifestar a les urnes, clarament, sense matisos, amb un 75% dels vots a favor d’opcions inequívocament independentistes. Què fa l’alcalde? Pactar amb l’únic representant d’una formació inequívocament unionista. Què votaran els regidors del govern quan s’hagin d’aprovar mocions a favor del procés de construcció del nostre estat independent? Ens podem imaginar un regidor del PSOE votant a favor d’una moció de suport al president de la generalitat i de la seva aposta clara per la independència? O d’actes simbòlics com el fet d’hissar una estelada en dependències municipals?\nMentre el nostre regidor, Francesc Sulé, es va inculpar per la consulta del 9-N en senyal de suport a la valentia que havien mostrat el president i els consellers, el senyor alcalde pacta amb els qui sistemàticament acusen Mas d’enganyar la ciutadania.\nMentre el nostre regidor, i també els d’ERC, juraven el càrrec amb la fórmula de l’AMI, el nostre alcalde se’n desmarcava i escenificava un allunyament de les entitats sobiranistes. ¿El veurem, a partir d’ara, donant suport a l’ANC i a l’AMI amb el consentiment del regidor unionista?\n¿Ens imaginem, en cas de baixa temporal de l’alcalde, un alcalde en funcions del partit menys votat?\nMentre el president Mas fa un salt qualitatiu endavant trencant la federació CiU per no haver d’arrossegar rèmores que interferien en el procés, el senyor González fa un pas de gegant enrere per tornar a la vella política dels pactes contra natura. Ara tenim un govern de esquerra-dreta independentista-unionista. Felicitats! I tot perquè el senyor González ha preferit assegurar-se la majoria per no haver d’argumentar davant l’oposició per guanyar les votacions en el ple. Que potser no confia prou en els seus dots de persuasió i eloqüència?\nAquesta entrada s'ha publicat en General el 27 de juny de 2015 per siametlla.\nPensaments de l’endemà (Diari de L’Ametlla, juy 2015)\nVolem, per començar, felicitar els membres de la candidatura de CIU per la victòria en les eleccions del diumenge 24 de maig, i molt especialment l’Andreu González que probablement continuarà ocupant l’alcaldia.\nTambé ens congratulem de la irrupció, amb quatre representants, de la segona força independentista del país, ERC aquesta vegada amb les seves sigles i sense formar part de cap coalició. Ara les forces independentistes sumem 11 regidors de 13, la qual cosa és una excel·lent notícia.\nFelicitem també el nostre candidat Francesc Sulé, que ha revalidat la confiança dels seus votants i serà regidor de l’oposició per segona vegada. Estem ben segurs que la seva feina continuarà sent tan constructiva com ho ha estat fins ara i tindrà tot el suport de la resta dels membres de SI-Bloc Municipal.\nEnhorabona també als regidors entrants d’Ametlla en Comú i PSC.\nDonem les gràcies ben calorosament a les 379 persones que van dipositar la confiança en la nostra candidatura, i molt especialment a les que ens van manifestar el seu suport durant la campanya, assistint als nostres actes, parlant amb nosaltres personalment o a través de les xarxes socials.\nAra només queda esperar que l’equip de govern entrant ens ofereixi durant els propers quatre anys una obra de govern que no es limiti al continuisme i a la inacció que han caracteritzat l’equip sortint, tot i estar encapçalat per les mateixes persones.\nAquesta entrada s'ha publicat en General el 5 de juny de 2015 per siametlla.\nEIXOS PROGRAMÀTICS DE LA NOSTRA CANDIDATURA\nEficiència energètica i sostenibilitat ambiental\nAplicarem polítiques d’energia verda des del municipi mateix que en\ns permetin de tenir un poble ecològicament més sostenible. Volem també conscienciar la ciutadania del valor del nostre patrimoni natural i lluitar contra qualsevol acció que pugui degradar-lo.\nMillorarem el sistema de tr actament de residus vegetals emprant les noves tecnologies per a optimitzar-ne el rendiment. Desenvoluparem una política de gestió forestal i prevenció d’incendis.\nAmb l’objectiu d’acostar l’acció municipal a la ciutadania ens proposem d’habilitar tots els canals possibles que permetin la comunicació fluida en els dos sentits. De l’Ajuntament a la ciutadania, facilitant l’accés a la informació amb absoluta transparència, i de la ciutadania a l’Ajuntament, escoltant i atenent totes les propostes constructives dels ametllatans que ens ajudin a fer un poble millor per a tothom.\nLa informació sobre els representants de la ciutat ha d’estar sempre disponible i accessible per facilitar-ne la consulta als ciutadans. Volem posar a disposició dels\nciutadans tota la informació referent a les retribucions dels polítics i la seva tasca al servei de la gent, les facturacions d’empreses i professionals, els contractes i tot allò que es permeti a nivell legal. Cal que estigui disponible al web de l’ajuntament, en un lloc ben visible, les despeses derivades de l’activitat política al municipi (sous, indemnitzacions, subvencions…) així com les derivades de la prestació dels serveis municipals i realització d’obra pública. Volem establir un protocol de contractació en aquells casos en que la llei de contractes no obligui al pertinent concurs a fi i a efecte d’aconseguir una correcta transparència, amb l’objectiu d’acabar amb les contractacions de favor encobertes.\nEns proposem també la realització de consultes ciutadanes sobre temes d’especial rellevància per a la ciutadania.\nJovent, gent gran, famílies i cultura\nPotenciarem projectes de foment de les iniciatives cíviques, culturals, esportives i empresarials del nostre jovent, el gran oblidat de la política municipal tradicional. Volem conèixer les preocupacions dels joves de l’Ametlla i poder donar resposta a les seves inquietuds. Volem establir també un diàleg amb la nostra gent gran per tal de potenciar programes socials que responguin a les seves necessitats.\nCrearem l’Hotel d’Entitats, que permetrà reubicar les associacions cíviques i culturals en millors espais al llarg de l’eix Passeig-Sindicat i l’eix Can Muntanyola-Cases dels Mestres.\nFarem una consulta ciutadana per a conèixer les necessitats de transport públic i desenvoluparem un programa d’actuacions al respecte.\nCrearem la xarxa de camins per caminar i córrer, i el carril bici.\nPotenciarem l’ús de mitjans de transport no contaminants, començant per la introducció del vehicle elèctric per a usos i serveis municipals.\nAquesta entrada s'ha publicat en General el 8 de maig de 2015 per siametlla.\nsiametlla en EIXOS PROGRAMÀTICS DE LA NOSTRA CANDIDATURA\nU_mes_U en EIXOS PROGRAMÀTICS DE LA NOSTRA CANDIDATURA


El Govern aprova renovar el Pla PIVE amb una injecció de 175M€ - Sant Cugat Informa!\nInici » Notícies » Política i Economia » Economia » El Govern aprova renovar el Pla PIVE amb una injecció de 175M€\n12 Gener 2014 a 13:30\nEl Govern aprova renovar el Pla PIVE amb una injecció de 175M€\nImatge del web del Ministeri\nEl Govern de l’Estat espanyol ha renovat el seu compromís amb el sector de l’automòbil amb la renovació del conegut Pla PIVE amb 175M€ més. Aquesta xifra es suma als prop de 540M€ els diners destinats a la renovació del parc de l’automòbil de l’Estat, un dels més envellits i contaminants del continent europeu. Es preveu que amb aquesta nova injecció de fons públics, serveixin per la venda de 175.000 vehicles.\nSoraya Sáenz Santamaria ha explicat en el consell de ministres la renovació d’aquest estímul, adreçat a la demanda, que de permetre arrencar el sector del motor de la greu crisi que ha viscut en els darrers anys. Els compradors rebran una mitjana de 2.000€ per la renovació del seu vehicle si aquest és més eficient del que tenen i donen el seu per a reciclar o destruir. El descompte té un màxim de 3.000€ per aquelles famílies nombroses. Recordem que, dels 2.000€, 1.000€ els ha de posar el fabricant, mentre que els altres els posa l’Estat.\nFins ara els 4 plans anteriors han permès la renovació de prop de 365.000 vehicles, amb un retorn de 1.000M€ en impostos i una creació o manteniment de 10.000 llocs de treball, molts a la nostra comarca. Amb el nou Pla PIVE 5 es preveu que la xifra de contractació augmenti en prop de 4.500 llocs de treball més per l’augment de vendes que s’espera que tingui.\n#economia #indústria #PIVe\nEl 50% de l’economia catalana depèn del sector industrial


IB3 | AL DIA: Aquest dimecres entrevistam Carlos Gómez, magistrat de l’Audiència Provincial\nDimecres 25 a les 09.00\tAL DIAAquest dimecres entrevistam Carlos Gómez, magistrat de l’Audiència Provincial\nAquest dimecres, a les 9.30 hores, a IB3 Ràdio i IB3 Televisió entrevistarem Carlos Gómez, magistrat de l’Audiència Provincial i que acaba d’ingressar en la Reial Acadèmia de la Jurisprudència de les Illes Balears.\nDesprés Pau Monserrat, Pedro Barbadillo i Maria Fuenteálamo debatran sobre els temes d’actualitat.\nA partir de les 12 hores, repassarem la crònica judicial amb el periodista Víctor Malagón, parlarem de la ‘Setmana sense fum’ amb la directora de Salut Pública del Govern, Maria Ramos, i vos contarem quines activitats prepara l’Ajuntament de Palma amb motiu de la cloenda de les escoles esportives municipals.\nAl dia és el magazín matinal d’IB3 Ràdio, dirigit per Rafel Gallego. Es pot escoltar de dilluns a divendres entre les 9 i les 13 hores i s’emet per IB3 TV entre les 9.30 i les 11 hores.


El sol serà el protagonista al sud del país, al nord només per la tarda - FÒRUM.ad\nEl sol serà el protagonista al sud del país, al nord només per la tarda\nEl 12/10/20 6:00\nmín: 5ºC | màx: 14ºC\nPrecipitacions residuals fins al migdia a l´extrem nord en forma de neu entre 1.400 i 1.500 metres. El vent anirà amainant durant el dia i al nord s´obriran clarianes a la tarda. A la meitat sud del país el sol serà el protagonista durant tot el dia.\nLes temperatures màximes seran de 14ºC a Andorra la Vella, 9 ºC a 1.500 metres i 2 ºC al Pas de la Casa.\nmín: 6ºC | màx: 16ºC\nEl vent de nord-oest deixarà nuvolositat abundant a la meitat nord del país, mentre que al sud predominarà el sol. A últimes hores del dia, l´arribada d´un embossament d´aire fred farà augmentar la presència de núvols arreu.\nLes temperatures màximes seran de 16ºC a Andorra la Vella, 11 ºC a 1.500 metres i 1 ºC al Pas de la Casa.\nLes temperatures mínimes seran de 6ºC .\nDesprés d´un matí mig ennuvolat, a la tarda arribaran noves precipitacions que amainaran a mitja nit. La cota de neu inicialment es situarà entorn els 1.800 metres, i al vespre podrà baixar fins als 1.500m.\nVent feble de oest a fons de vall i moderat en alçada de oest.\nLes temperatures màximes seran de 10ºC a Andorra la Vella, 8 ºC a 1.500 metres i -2 ºC al Pas de la Casa.\nLes temperatures mínimes seran de 4ºC a Andorra la Vella, -2 ºC a 1.500 metres i -5 ºC al Pas de la Casa.\nNotícia Anterior: Els germans Lomero aconsegueixen diverses MMP a la Copa Catalana de clubs de natació\nSegüent Notícia: Els Taure tindreu una setmana romàntica del 12 al 18 d’octubre


Plaça espanyola, un relat sobre gentrificació, densitat de població i espai públic, a l’Hospitalet – Cup Poble Actiu l'Hospitalet\nEl nostre municipi, Urbanisme\nPlaça espanyola, un relat sobre gentrificació, densitat de població i espai públic, a l’Hospitalet\nPublicado por CupPA-lH en 11 julio, 2017 0 Comentarios\nHi ha llocs dins de la ciutat que amb la seva evolució, realitat i circumstàncies, narren la historia de tot un municipi, com ara l’Hospitalet. Un d’aquest llocs és la Plaça espanyola, dins del Districte II: Collblanc – la Torrassa.\nEl relat dels últims 10 anys de la plaça i de la vivència de les seves veïnes, és un reflex de com la ciutat ha crescut impulsada per la gentrificació d’alguns barris de Barcelona, generant una ràtio de població molt per sobre de la mitjana catalana, estatal i europea, difícil de ponderar per a qui no passeja massa sovint pels barris del Nord de la ciutat i no és conscient de com aquesta superpoblació és una de les principals causes de moltes de les dificultats dels barris del nostre municipi.\nQuan no hi ha espai dins de les cases, la gent surt al carrer a fer la seva vida. Això, que durant dècades (30 o 40 anys ençà) va esdevenir gairebé un símbol etnogràfic de com es construïen les relacions entre veïnes als barris de l’Hospitalet, que compartien converses, problemes i vida a les portes de les seves cases, als parcs i a les places, ha anat desplaçant-se cap a la vida a l’interior, cap a l’esfera privada i familiar. I perquè no dir-ho, amb una pantalla tàctil a les mans.\nPerò quan les famílies obreres de l’Hospitalet, abandonaven els barris per tal d’assolir més metres quadrats a les seves vivendes, una nova classe treballadora les hi prenia el relleu i omplia els petits pisos de la Florida, Torrassa o Collblanc, amb vàries famílies compartint pis o amb lloguers per petites habitacions.\nPer tant, mentre avança una creixent tendència social adreçada a viure la via pública només des de l’ús regulat, establert i fins i tot ajustat als paràmetres comercials (anar a comprar, prendre alguna cosa a les terrasses dels bars, participar d’alguna activitat organitzada…), en paral·lel existeix una altra necessitat de les veïnes de trobar espais públics on fer possible la seva vida en societat, més allà dels 5 metres quadrats que representen, a vegades, les habitacions que poden ser el seu propi domicili.\nPlaça espanyola, un buit enmig de carrers plens\nTornant al cas concret de la Plaça Espanyola, aquest és un dels pocs espais públics al barri on gaudir de la vida en societat. Un buit enmig de carrers plens d’edificis, vivendes, botigues, però cap parc o plaça oberta. I és també el lloc on cristal·litza el conflicte anunciat per la sobre-ocupació, la mala convivència d’usos de la plaça (converses, jocs infantils, terrasses de bars, el descans nocturn) i la manca d’entesa entre veïnes, generant problemes greus de soroll i brutícia, que porten més de 10 anys advertint les veïnes de la pròpia plaça.\nSembla just reconèixer que, a contracorrent dels arguments carregats de xenofòbia d’altres veus, la Plataforma de Veïnes de la Plaça Espanyola, mai ha centrat les seves reclamacions en una confrontació basada en aquests falsos arguments de la diferenciació cultural i sempre han fet grans esforços per obrir línies de diàleg amb tots els agents implicats, inclòs l’Ajuntament. Precisament amb l’Ajuntament hi ha hagut diverses reunions i comunicacions des de l’any 2005.\nPerò ara, 12 anys després, el balanç de les veïnes i l’anàlisi des del grup municipal CUP-Poble Actiu l’Hospitalet és que l’Ajuntament, durant anys i anys, s’ha dedicat només a apagar focs, a fer polítiques i accions com a bolets, sense previsió, connexió i continuïtat entre elles, fent per tant, que aquestes accions hagin estat una greu pèrdua de temps. Una oportunitat perduda per a l’afrontament de manera integral, d’una realitat massa complexa com per a resoldre-la amb actuacions puntuals i totalment desconnectades. L’aposta del Govern municipal de l’Hospitalet per a resoldre els problemes de convivència, tirant només de l’ordenança del Civisme, fent pressió mitjançant sancions i/o presència policial i aplicant aquest “codi penal per a pobres” sembla que, lluny de millorar la situació, genera noves tensions entre veïnes que comparteixin espai a la Plaça Espanyola.\nI al mig d’aquesta problemàtica derivada de la necessitat de moltes veïnes de fer ús de maneres diverses d’un espai públic, també trobem les terrasses de la plaça que durant anys, a l’empara de la normativa municipal, han anat creixent, envaint l’espai de totes, això si, d’una manera totalment cívica i ajustada a la norma.\n“Amb la Lokeria (centre social ocupat durant anys) això era molt millor”, ens deia un veí de més de 80 anys. Una veu molt representativa de la situació dels residents a la plaça. Molta gent gran, sense aire condicionat a les seves vivendes i amb greu problemes per a poder dormir a l’estiu pel soroll fins a altes hores de la nit. Una situació que s’ha agreujat des de l’entrada en vigor de la llei antitabac.\nDestaca a més a més, que durant aquests anys de lluita veïnal per tal d’assolir un equilibri entre la necessària tranquil·litat i descans, amb el respecte a l’ús compartit de la plaça, s’han generat tot tipus de propostes i estratègies que només necessiten d’un impuls de l’equip de Govern local per a posar-les en marxa i donar forma a accions coordinades dins d’un full de ruta o estratègia a llarg termini, un “Pla Integral” en el llenguatge administratiu habitual.\nEntre d’altres, les veïnes proposen: la creació d’espais de diàleg amb la regidoria com a catalitzador, informant molt millor del procés a la ciutadania: és a dir, generant més participació, millorant les convocatòries par a poder comptar amb gent més diversa, durant el procés. També, l’organització d’activitats diverses, com ara fires comercials, col·locació d’estands, organització de sortides per a conèixer el Centre de la ciutat, organització d’una fira gastronòmica, posar en marxa projectes socio-educatius i esportius alternatius a la pràctica del futbol, realitzar campanyes específiques: animals, cura de la ciutat o comptar amb més educadors/es de carrer o agents cívics, a la plaça, per exemple.\nPer tant, sobre la situació de la Plaça Espanyola existeix una diagnosi prou acurada, existeixen idees i voluntat de compromís per part de les veïnes… però, malauradament també existeix una gran desídia del Govern local, una manca de responsabilitat política i una manca de continuïtat de les polítiques públiques, a la zona. No disposen d’un plantejament genèric, ni tampoc d’un discurs estable, sobre les possibles fórmules d’afrontament de les problemàtiques existents, a mig i llarg termini.\nLa conseqüència és que les veïnes i veïns se senten molt soles. Molt oblidades per la seva administració més propera, l’Ajuntament.\nPer això, des del grup municipal CUP-Poble Actiu l’Hospitalet, demanem al Govern que afronti aquesta qüestió com a prioritària, que traci un pla d’intervenció fet amb la constant participació i interlocució de totes les parts implicades. Un pla que contempli actuacions comunitàries, urbanístiques, educatives, socials, de resolució de conflictes i mediació comunitària, cíviques i de seguretat. No ens podem permetre perdre més temps. Cal posar-hi en marxa accions urgents el més aviat possible i dissenyar-hi una intervenció integral, a mig i llarg termini.\nCollblanc-Torrassaconvivència veïnalGentrificaciól'HospitaletPlaça espanyolasoroll


Condicions d'internet - ib-red\nCondicions més destacades: Internet\nLa prestació del servei depèn de la viabilitat tècnica i de cobertura.\nAlta + Instal·lació 49€: Desplaçament fins al domicili. Cablejat de fibra òptica fins a l'interior de la vivenda (fins a 25metres). Temps de tècnics (fins a dues hores i mitja). Configuració del router wifi.\nTarifes no vàlides per a àrees d'accés wifi públic.\nTarifes exclusives per a altes noves. Per a canvis i migracions, consultar.\nRouter no inclòs.


Tots a una, vins i cuina! Tasta Porrera 2010 ja és història Tots a una, vins i cuina! Tasta Porrera 2010 ja és història – VadeVi\nTots a una, vins i cuina! Tasta Porrera 2010 ja és història\nMil persones van participar en la festa que es va desenvolupar al poble del Priorat\nTasta Porrera 2010 va oferir als aficionats al vi els millor fruit de les vinyes del poble. La plaça de Catalunya es va omplir de cellers. La ciutadania va poder tastar part de tot allò que té de bo el Priorat, que no és poc si sumen el paissatge, la gastronomia i la gent.\nL’associació Cellers de Porrera, formada pels 18 productors de vi que actualment elaboren al poble, va organitzar una nova edició del Tasta Porrera, que s’emmarca en la Festa Major d’hivern 2010. Va ser una experiència reeixida que cada cop té més bona resposta. Ho ha confirmat Dic Duran, del Celler Cooperatiu.\nUnes mil persones van passar el dissabte 13 de novembre per la Plaça Catalunya, des de les 11 del matí i fins que va caldre. Durant l’acte també es van degustar els plats de cuina tradicional elaborats pels 5 locals de restauració de Porrera. Paral.lelament, els nens van gaudir d’uns inflables i un contacontes al mateix espai.Les xifres de participació dupliquen les de l’edició anterior -400-500 persones-, fet que s’atribueix especialment al boca a orella i a l’ús de les noves tecnologies, com les webs i el Facebook.\nEn aquest tast van participar 16 cellers de Porrera, que van posar a disposició de la ciutadania els seus vins de les collites que actualment estan al mercat -i, per tant, moltes d’elles al millor moment per al seu consum-.\nTots els vins tastats es van poder adquirir en un local habilitat a un preu especial (20% descompte).\nL’Agrupació de Cellers i l’Ajuntament de Porrera, els organitzadors, han comptat amb la col·laboració dels locals de restauració, la Caçadora, les cases rurals de Porrera, l’associació cultural Lo Cirerer, i el consell regulador de la DOQ Priorat


CUINA GERMANS TORRES, confia amb SIGHORE-ICS per informatitzar el seu nou i il·lusionant projecte. - Cluster Food Service\nper\tClúster FoodService\t/ Dimarts, 04 setembre 2018\t/ Publicat a NOTICIES\nEls xefs televisius Sergio i Javier Torres han inaugurat recentment el seu nou espai d’alta cuina a Barcelona, on compleixen amb el seu objectiu de construir un imponent projecte multidisciplinari. Aquest ambiciós projecte és el compliment d’un somni ambicionat des de fa molts anys, la seva pròpia casa.\nEls bessons Torres disposen d’un espai de 800 metres quadrats al carrer Taquigraf Serra, 20 del barri barceloní de les Corts, amb un equip de 49 professionals i una capacitat de 60 comensals, és un imponent espai.\nTres grans cuines conformen la part central del restaurant que envolta el menjador, cinc partides independents de cuina en un lateral, una barra cocteleria, zona de forn-pastisseria, la imponent celler i un taller.\nPer a aquest ambiciós i innovador projecte dels germans Torres, la tecnologia era una part important. SIGHORE-ICS conjuntament a tot l’equip dels Germans Torres hem desenvolupat un sistema innovador.\nLa instal·lació consta de tablets on els cambrers prenen la comanda al client i realitzen el passi dels plats corresponent a cada comensal. Aquests comandes es visualitzen en les diferents pantalles de cuina de cada partida i en les pantalles de la cuina central per a la gestió del xef. Tota aquesta informació es reflecteix de manera automàtica en un TVP NCR, per a realitzar la factura corresponent a cada client.\nAquest circuit permet tenir la informació d’una manera àgil i en temps real per donar un servei impecable, gràcies la programari desenvolupat per SIGHORE-ICS.\nPodeu obtenir més informació a SIGHORE-ICS


Manifest "Periodisme sense masclisme"\nDONES PERIODISTES i FOTOPERIODISTES VALENCIANES AMB LA VAGA 8M.\nEls mitjans de comunicació són una peça clau en la generació d’opinió pública. La seua influència com a plataforma de socialització i el seu impacte en el manteniment i la consolidació d’una cultura masclista és sobradament coneguda.De la mateixa manera que normalitzen i estenen un imaginari poblat de discriminació i violència contra les dones, els mitjans haurien de ser una potent eina de transformació cap a una cultura lliure de masclisme.\nTanmateix, però els passos que donen són minúsculs, i més lligats a necessitats estètiques que a transformacions reals per enderrocar el sistema patriarcal.És difícil trobar un mitjà que utilitze llenguatge inclusiu més enllà d’iniciatives de periodistes concretes, és molt complicat trobar un mitjà que rebutge publicitat sexista, continuem veient diaris amb anuncis de prostitució; pràcticament no hi ha produccions infantils no sexistes a la programació televisiva ni a la cartellera de cinema; el tractament de violacions continua normalitzant la culpabilització de les dones i la informació sobre violències masclistes posa el focus en les víctimes en lloc d’assenyalar una sexualitat i una identitat masculina hegemònica masclista que s’ha d’eradicar perquè està basada en la dominació i la cosificació de les dones.\nSense la implicació dels mitjans de comunicació massius serà molt difícil trencar l’hegemonia de la cultura masclista i poblar l’imaginari col•lectiu d’una perspectiva feminista, que no és altra que la del respecte pels drets humans de totes les persones i la construcció de la igualtat real amb solidaritat i justícia.\nLes dones periodistes i fotoperiodistes, conscients d’aquesta realitat, ens sumem a les reivindicacions de l’assemblea per la #VagaFeminista8M, reivindiquem un periodisme sense masclisme i encetem una xarxa de treball i col•laboració per espentar juntes, des dels nostres diferents espais a l’àmbit de la comunicació, aquest canvi que no sols és possible sinó just i imprescindible.\nManifest impulsat per 75 dones periodistes i fotoperiodistes valencianes en suport de la vaga 8M 2018 i per uns mitjans lliures de masclisme.\nMitjà/ Organització en la que treballes (opcional)


Amb la seva opinió experta i càlida atenció, la Cels Arcos, directora de formació de Sensai Espanya, va presentar el que significa gaudir d’una experiència ABSOLUTE SILK, que aporta un resultat sedós a la pell amb l’ajuda d’un ingredient molt particular: la seda Koishimaru. Aquesta, estimula la bellesa natural de la pell i dona un aspecte més saludable, resistent i lluminós, qualitats que les afortunades convidades van saber reconèixer des del primer moment.\nLa presentació d’Arcos es va enfocar en tres productes estrella d’aquesta línia de Sensai; l’Absolute Silk Micro Mousse Treatment, l’Absolute Silk Fluid i l’Absolute Silk Cream. El primer format funciona com a tractament previ, mentre que les micro bombolles presents a la fórmula actuen com a agents efervescents i retarden l’envelliment de la pell.\nD’altra banda, l’Absolute Silk Fluid és un producte més aviat líquid, de textura fresca i agradable, que dona hidratació a la pell. Poc temps després de l’aplicació, aporta una sensació sedosa que revela una aparença llisa i lluminosa. Finalment, l’Absolute Silk Cream que, com el seu nom ja l’anuncia, és una crema que regenera la pell en profunditat i l’envoltat gradualment en un vel de seda que, igualment, aporta lluminositat i suavitat a la pell.\nDesprés de conèixer de primeríssima mà la gamma de productes presentada per Sensai, les afortunades convidades van tenir l’oportunitat de compartir amb els experts alguns deliciosos aperitius, al lobby del Centre Júlia.


Galeria d'imatges - Espai Joan Fuster\nJoan Fuster, als dotze anys, 1934\nAmb el seu grup d’amics suecans de joventut a la plaça de Sant pere. Fuster és el segon per la dreta. 7 de gener de 1945\nFotografia de l’orla de llicenciat en Dret, València, 1947\nJoan Fuster a Alacant, any 1952\nDurant una conferència als locals de Lo Rat Penat, València, juny de 1956\nJoan Fuster, al centre de la imatge, rep el Premi Yxart de l’Editorial Selecta per l’assaig Figures de temps, desembre de 1956\nPrimer premi Ausiàs March de Gandia. D’esquerra a dreta Salvador Espriu, Joan Fuster, Dàmaso Alonso i Josep Maria Castellet, any 1959\nJoan Fuster durant unes jornades literàries a Formentor (Mallorca), maig de 1959\nAl Desert de les Palmes, novembre de 1960\nAl Campello, desembre de 1960\nJoan Fuster a Barcelona en març de 1963 (1)\nJoan Fuster a Barcelona en març de 1963 (2)\nAmb l’editor Santiago Albertí, a Xàtiva, sota el quadre de Felip V, ca. 1960\nAmb el seu amic Vicent Ventura en un viatge al Campello, desembre de 1960\nA la porta de sa casa, al carrer de Sant Josep, amb la placa d’advocat encara visible, desembre de 1963\nFotografia del jurat del Premi de la Crítica a Saragossa, Fuster és el primer dret per la dreta. Abril de 1959\nVisita de Josep Pla a Sueca, febrer de 1964\nRetrat de Joan Fuster, març de 1954\nJoan Fuster, any 1965\nJoan Fuster i Eudald Solà, darrere amb ulleres negres, en el bibliobús de Cultura en Ruta per Santa Llúcia, Barcelona 1971\nJoan Fuster a Alacant, 1972\nJoan Fuster davant del Partenó, Atenes (Grècia), 1974\nRecepció del Premi d’Honor de les Lletres Catalanes, Palau de la Música de Barcelona, any 1975\nJoan Fuster a sa casa en febrer de 1971\nJoan Fuster a sa casa dedicant un llibre, 1978\nJoan Fuster s’adreça als alumnes de l’Institut Joan Fuster de Sueca a una aula, 1983\nJoan Fuster en la seua biblioteca, després de l’atemptat del 11 de setembre de 1981\nA l’Ajuntament de Sueca durant l’acte de nomenament com a Fill Predilecte de la ciutat, d’esquerra a dreta: Rafael Blasco, Alfredo Guillem, Joan Lerma, Joan Fuster i Ciprià Ciscar, desembre de 1984\nJoan Fuster, durant la seua investidura com a Doctor Honoris Causa per la Universitat de Barcelona l’octubre de 1984


Puigneró reclama a l'Estat que transfereixi els recursos per al delta de l'Ebre «si no són capaços d'actuar»\nEl vicepresident de la Generalitat, Jordi Puigneró, al centre, i el director general de Polítiques de Muntanya i del Litoral, Jesús Fierro, a l'esquerra, compareixent a la Comissió d'estudi sobre la protecció del delta de l'Ebre al Parlament.\nActualitzada 14/06/2022 a les 18:34\nEl vicepresident i conseller de Polítiques Digitals, Jordi Puigneró, ha reclamat al govern espanyol que transfereixi a la Generalitat els recursos necessaris per actuar al delta de l'Ebre «si no són capaços d'actuar». «No podem permetre que l'Estat defugi les seves obligacions, com amb Rodalies», ha assegurat Puigneró davant la Comissió d'estudi sobre la protecció del delta de l'Ebre al Parlament. Ha reivindicat el pla presentat per la Generalitat per actuar per preservar l'espai natural i ha demanat que totes les administracions treballin en la mateixa línia per evitar els efectes de la regressió i la subsidència. «Si no remem tots en la mateixa direcció en uns quants anys ho lamentarem tots. No ens ho podem permetre», ha conclòs.\nPuigneró ha comparegut davant la comissió parlamentària reconeixent, d'entrada, que el seu departament no té pràcticament competències que puguin afectar la protecció de del delta de l'Ebre. Amb tot, ha recordat el «compromís inequívoc» del Govern en la preservació de l'espai i ha volgut posar en valor l'Estratègia Delta presentada fa unes setmanes per la consellera d'Acció Climàtica, Teresa Jordà.\nDavant la magnitud de la tasca prevista, el vicepresident ha precisat que la implicació estatal –tant del Ministeri per la Transició Ecològica, la seva Direcció General de Costes com la CHE- és necessària per poder aconseguir els objectius. Per contra, ha avisat, «si no són capaços d'implicar-se que transfereixen els recursos necessaris i el Govern sabrà fer servir-los amb actuacions calendaritzades per protegir el Delta».\n»Volem exercir la nostra sobirania. Estic convençut que el Govern ho posarà com una prioritat. Però l'Estat és qui té la majoria competències i hem de ser exigents. Ens hi juguem molt», ha insistit. En aquest context, ha remarcat la necessitat d'emprendre conjuntament mesures tant a curt, com a mitjà i llarg termini, tal com preveu l'Estratègia Delta, en la línia d'implementar la governança compartida amb administracions i entitats territorials; executar projectes per actuar en contra la subsidència i la regressió; així com la comunicació per explicar què s'està fent i qui.\nPer la seva banda, el director general de Polítiques de Muntanya i del Litoral, Jesús Fierro, ha apostat per poder incorporar les propostes de la Generalitat al Pla de Protecció del delta de l'Ebre que continua elaborant el govern espanyol. Reclama, però, un compromís a l'hora d'aportar recursos econòmics i el seu manteniment al llarg del temps. «Volem formar part de la solució i aquí sempre ens hi trobareu», ha insistit.\nFierro ha tornat a reclamar al govern espanyol que compleixi l'acord de traspassos de competències i constitueixi la comissió bilateral amb la Generalitat. «Però el resultat sempre ha estat el mateix: el silenci», ha apuntat. Paral·lelament, ha insistit en la necessitat de signar un conveni amb el Ministeri per a la Transició Ecològica per a desenvolupar l'estudi i gestió d'obres, competències de les dues administracions, i executar-les conjuntament. «L'Estatut ens reconeix la competència de tramitar els plans d'ordenació i ús de les platges. En virtut d'això, hem iniciat la redacció del Pla de Protecció i Ordenació del Litoral i tenim el compromís perquè estigui a punt aquesta legislatura», ha afegit. En aquest últim àmbit s'integrarien mesures per recuperar la integritat i morfologia de la costa, l'adaptació al canvi climàtic i la priorització de criteris. Una «finestra d'oportunitat» per disposar d'un «instrument de planificació propi».\nUna petita tempesta pot inundar el Delta el 2050\nAl marge del vicepresident i el director general de Polítiques de Muntanya i del Litoral, en la sessió d'aquest dimarts s'han iniciat també les compareixences experts acadèmics que han estudiat amb profunditat els problemes que arrossega el delta de l'Ebre. El primer d'ells ha estat el professor d'Enginyeria Civil i Ambiental de la UPC, Agustín Sánchez Arcilla.\nHa recordat que el Delta «no és sostenible» si no s'ajuda el riu Ebre a mantenir-lo a través d'una regulació adequada. En aquest sentit, ha apuntat els 100 metres cúbics per segon actuals de cabal ecològic queden lluny dels 400 calculats com a mínim per poder aportar sediments amb garanties.\nEn aquest escenari ha dibuixat un futur força negre per a l'espai natural si no s'hi actua i es mantenen les mateixes condicions climàtiques i oceanogràfiques. «Pel 2050, amb una pujada moderada del nivell del mar, amb una petita tempesta de 4,5 metres –altura de les onades-, el Gloria va ser de 8, tot queda sota l'aigua, s'erosiona i s'inunda a la vegada. Preocupant», ha advertit.\nL'expert conclou que, per contrarestar-ho, és «més efectiu treballar alineat amb la natura, que en contra», excloent possibles solucions com la construcció de dics al voltant de la costa. Ha apuntat propostes que aprofiten la dinàmica natural com el transport de sorres cap enrere, vegetació per alentir les inundacions, el soterrament de sacs de sorra sense limitar la recuperació natural o la recuperació de sediments dels embassaments de tram final del riu Mesures, en tots els casos, que persegueixin també «descarbonitzar la protecció costanera», evitant sistemes artificials d'aportació amb una empremta de carboni elevada, que siguin més eficients i aplicables a qualsevol lloc del món.\nDubtes sobre el mètode holandès\nSobre la possibilitat d'emprar dragues al Delta per recuperar sorres com a la costa holandesa, l'anomenada «sand engine», Sánchez Arcilla s'ha mostrat escèptic i creu, obertament, que no és la «millor solució». Segons ha precisat, en aquell punt del mar del Nord disposen d'un «onatge reconstructor» –el dels «surfistes», ha precisat- que aquí «no té prou energia». També ha recordat que només funciona bé si disposa «'d'un volum de sorra molt gran». «Per a nosaltres és un bé escàs», ha tancat.\nPer últim, el professor de Geografia Física de la Universitat de Lleida, Ramon Batalla, ha recordat que durant les últimes dècades l'acció humana ha «desconnectat» el riu del seu Delta amb la construcció d'infraestructures i únicament es poden aportar sediments a través de la xarxa de regadiu, amb les dificultats que això comporta. Les riuades històriques i aportacions extraordinàries del riu, ha emfasitzat, «ja no existeixen». «Hem domesticat la conca i el riu», ha insistit. També ha posat sobre la taula el paper del canvi dels usos de l'aigua de la conca, amb l'increment exponencial dels regadius. «Això ha canviat el balanç hídric de la conca. L'aigua no desapareix: està a les pomes que mengem a Barcelona i se'n va a l'atmosfera, s'evapora –pels sistemes de regadiu obsolets que encara s'usen-», ha insistit.\nEls problemes dels sediments\nPel que fa als sediments, Batalla creu que resultaria més factible estudiar i fer transitar sediments de l'embassament de Riba-roja, que no pas de Mequinensa –acumulats a la cua-. Calcula que existeixen uns 20 milions de tones acumulat i es podrien mobilitzar baixant el nivell del pantà i amb avingudes controlades: estima, però, que la zona pròxima a la presa està neta i l'obertura de els comportes de fons a dures penes n'arrossegaria.\nEn qualsevol cas, segons els seus càlculs, perquè arribin al Delta un milió de tones anual, se n'haurien de fer arribar nou a Xerta, per distribuir-los a través dels canals. «Això ens dona dos anys d'estoc», ha conclòs, tot recordant els problemes que podria donar la retenció als macròfits o els problemes que generarien els sistemes de regadiu.\nComenta el contingut : Puigneró reclama a l'Estat que transfereixi els recursos per al delta de l'Ebre «si no són capaços d'actuar»


Arxius de Sense categoria - La Llotja\nEl Banc de Sang i Teixits de Lleida ha organitzat una campanya de Donació de Sang a la Llotja durant els mesos d’abril i maig. La campanya s’ha realitzat per poder col·laborar i solidaritzar-se davant l’estat d’emergència que ha ocasionat la pandèmia del Covid-19 a tot l’estat. El principal objectiu era aconseguir donants de sang…\n11 de febrer de 2020 adminllotjaDfre4\nLa XIII edició del International Wine Business Meetings es va dur a terme entre d’altres espais, ala Llotja de Lleida i està organitzada per la Cambra de Comerç, Indústria i Serveis de Lleida. Està previst que tota la setmana hi hagin reunions amb els futurs compradors/importadors de vins. A més, han organitzat diferents visites individuals als…\n2 de setembre de 2019 adminllotjaDfre4\nDEALER EVENT DYNAMIC ABOUTMENT\nEls dies 28 i 29 d’ agost Dynamic Abutment Solutions va organitzar un esdeveniment per als distribuïdors especialitzats en aquest sector. Més de 70 professionals arribats de diferents indrets del món es van trobar a Lleida per assistir a la presentació d’un producte nou. A més d’aquesta presentació també es tenien preparades una serie de…\n1 de juny de 2019 adminllotjaDfre4\nLa Llotja va ser el marc protagonista per a l’últim debat on els diferents candidats a l’alcaldia van defensar el seu programa electoral per optar a l’alcaldia de Lleida. El debat va estar amenitzat pel presentador lleidatà Santi Roig i organitzat pel grup Segre. Destacar que el Grup Segre compta amb diferents empreses de comunicació…\n21 de maig de 2019 adminllotjaDfre4\nDurant aquesta setmana La Llotja estarà ocupada per la terrorífica Familia Addams. Amb motiu de la festa major, durant la setmana del 6 al 12 de maig, s’estrena el musical de la Familia Addams. La comèdia musical de Broadway arriba al Teatre de La Llotja amb 6 funcions diferents. Resulta impossible no acompanyar a la…\n7 de maig de 2019 adminllotjaDfre4\n9a MOSTRA AUDIOVISUALS PALMA PRODUCCIONS\nAquest dijous 25 d’abril es va celebrar la 9a Mostra d’Audiovisuals Palma Produccions, on es van presentar 16 curts per aquesta nova edició. Més de 300 actrius i actors de diferents instituts de Lleida van participar en l’execució d’aquests curtmetratges. La gala s’inaugurà amb l’arribada dels Vehicles Històrics de Lleida amb els integrants dels curtmetratges….


Detinguts tres homes per robar a quatre negocis de Lloret de Mar i Platja d'Aro - Diari de Girona\nLes càmeres de seguretat d'un dels establiments va identificar el vehicle dels lladres i això va facilitar la detenció\nacn | lloret de mar 18.06.2015 | 18:05\nEls Mossos d'Esquadra han detingut tres lladres acusats de robar a quatre establiments de Lloret de Mar (Selva) i Platja d'Aro (Baix Empordà). Els robatoris van tenir lloc entre el 4 i el 6 de juny. El primer el van cometre a un restaurant de Lloret, d'on es van endur 2.500 euros. Les càmeres de seguretat del negoci van enregistrar el vehicle amb el que van fugir. Aquesta informació es va compartir entre els agents del cos i va permetre que el 6 de juny una patrulla que feia tasques de seguretat ciutadana a Lloret detectés el vehicle i l'aturés. A dins hi viatjaven els tres homes, amb 2.600 euros en efectiu i material divers amb el que haurien comès els robatoris, com tornavisos, lots i guants.\nEls Mossos d'Esquadra van detenir el passat 6 de juny al vespre tres homes acusats de cometre quatre robatoris a establiments de Lloret de Mar i Platja d'Aro. Els detinguts tenen 23, 26 i 27 anys, són de nacionalitats espanyola i colombiana, i tots tres veïns de Madrid.\nEl primer dels robatoris va tenir lloc el 4 de juny en un restaurant de Lloret de Mar. Cap a un quart de cinc de la matinada, uns desconeguts van forçar la porta de les oficines de l'establiment i, un cop a dins, van sostreure 2.500 euros.\nDesprés de visualitzar les imatges de les càmeres de seguretat del restaurant, els investigadors van identificar un turisme amb el qual els tres assaltants haurien fugit del lloc dels fets. Aquesta informació es va posar en coneixement de la resta del cos.\nL'endemà, tenia lloc un altre robatori a una gestoria de Lloret de Mar. Els autors, després de desmuntar el bombí de la porta, van obrir la caixa forta amb un bufador i es van endur uns 5.000 euros.\nParal·lelament, els investigadors de Sant Feliu de Guíxols també es trobaven rere la pista dels mateixos lladres. Es dóna la circumstància que aquella mateixa matinada del dia 5, els agents van tenir coneixement que, en una immobiliària de Platja d'Aro, uns lladres haurien forçat la porta exterior fent palanca i s'havien endut la caixa forta sencera.\nFinalment, el mateix dia 6, els mossos també van saber que durant la matinada uns lladres havien accedit a una altra immobiliària de Platja d'Aro. En aquest cas, després de desmuntar el bombí de la porta i manipular la centraleta de l'alarma, també van foradar la caixa forta amb un bufador. A dins només hi havia documentació diversa que no es van endur.\nIdentifiquen el vehicle dels sospitosos a Lloret\nEl mateix 6 de juny al vespre, una patrulla de seguretat ciutadana (que es trobava dins d'un dispositiu preventiu per la celebració de la Champions) va aturar un turisme a l'avinguda Just Marlés de Lloret de Mar ja que coincidia amb la descripció que s'havia comunicat des d'investigació.\nA dins del turisme hi viatjaven tres persones que coincidien plenament amb les característiques dels presumptes autors dels robatoris. Els mossos els van identificar i van escorcollar el vehicle. A dins hi van trobar 2.600 euros en efectiu, nou tornavisos de diferents mides, tres lots portàtils, dues bosses d'escombraries amb roba fosca, tres gorres i dos parells de guants, entre d'altre material.\nTots tres homes van quedar detinguts com a presumptes autors de quatre robatoris amb força. Després de passar a disposició judicial, han quedat en llibertat provisional a l'espera de judici.


Reformes FRUPE, Cuines\nC/ Alcalde de Móstoles nº5\nTel./Fax: 93 285 25 79\nEn una llar la cuina és un lloc de treball, però on es preparen i manipulen els aliments, per tant una habitació important dins d’una casa, però això no vol dir que hagi de ser un espai sobri sinó tot el contrari, l’important és que condicionem l’espai perquè ens resulti agradable i confortable tan àrdua i important tasca.\nGràcies a la gran quantitat d’acabats i colors, es pot aconseguir una cuina adequada als nostres gustos pel que a acabats es refereix, però també gràcies a la varietat dels nous sistemes, s’aconsegueixen cuines còmodes, funcionals, pràctiques i versàtils.\nCòmodes, perquè s’aconsegueix que les raconeres armaris de gran capacitat, siguin a la vegada d’útils, còmodes a l’hora d’assolir els seus continguts gràcies als diferents sistemes de gir i extracció de baldes.\nEl contingut d’aquesta pàgina requereix una versió més recent d’Adobe Flash Player.\nFuncionals, perquè ens permeten aconseguir tenir tot ben col•locat i fàcilment accessible, així olles i paelles sempre a mà i al seu lloc.\nVersàtils, perquè tot té cabuda, permetent diferents combinacions en el mobiliari per a tot tipus de necessitats.\nPràctiques, perquè podem incloure columnes que ens permetin aprofitar al màxim els espais, així com taules plegables i retràctils per al que necessiti.\nEn definitiva, podem aconseguir una habitació agradable, a més d&rs útil en la qual desenvolupar el nostre treball d’una manera còmoda i ordenada, fins i tot a l’hora de preocupar-nos per les deixalles, gràcies als cubs de separació de residus de fàcil extracció, que ens permetran complir amb la cada vegada més necessària separació de residus per al seu posterior reciclatge..


Simó: "Hem de continuar la batalla per prioritzar les polítiques que impactin sobre l'atenció a l'alumnat"\nLa consellera Ruiz ha subratllat que el fet que el 20,31% del pressupost 2017 es destini a Ensenyament demostra que és una prioritat pel Govern\nLa diputada de Junts pel Sí Anna Simó ha explicat aquest dimecres les dues grans prioritats del departament d'Ensenyament: “continuar la batalla per prioritzar les polítiques que impactin sobre l'atenció a l'alumnat; i reforçar el suport allà on més es necessiti, és a dir, donar una atenció asimètrica, no homogènia. És així com entenem que millor podem superar la migradesa de recursos que patim”, ha dit la diputada durant la comissió d'Ensenyament, on s'han tombat les esmenes a la totalitat als pressupostos del departament. Una migradesa de recursos que han constatat tant la diputada com la pròpia consellera Ruiz, que han assenyalat que “els recursos són insuficients per l'ambició les necessitats del Departament”.\nEn aquest sentit, Simó ha subratllat algunes de les principals partides del pressupost d'Ensenyament, com l'augment de docents pels centres d'alta complexitat i l'increment de la partida de vetllador; l'augment de 12 milions d'euros en beques menjador; les millores en la substitució el personal; i la pujada de tres milions d'euros de pressupost destinats a formació.\n“S'han d'anar recuperant les condicions que millorin la qualitat educativa, però més que tornar enrere, al 2010, s'ha de mirar endavant, incorporant en el debat sobre horaris escolars i lectius nous conceptes com el de la reforma horària”, ha afegit la diputada. Simó ha acabat la seva compareixença gent una crida a tots els grups parlamentaris a “treballar a fons per cosir unanimitats, en benefici de l'atenció a l'alumnat i de la qualitat educativa”.\nLa consellera Ruiz, per part seva, ha explicat que “el país dedica un 20,31% del pressupost a Ensenyament. El 2010 era el 19,9% per tant continua sent important”.


Ets aquí: Inici1 / obra nova2 / habitatge3 / HPO L’Hospitalet\nProjecte per a L’INCASOL de 36 habitatges de lloguer, d’un dormitori doble, aparcaments i un local destinat a l’Ateneu de Cultura Popular en el carrer Santa Anna de L’Hospitalet.\nL’encaix del nou edifici en el perímetre del casc antic de L’Hospitalet de Llobregat es fa amb la voluntat d’encaix amb el teixit urbà de la zona.\nLa planta s’organitza entorn una passera central generosa i ben il·luminada, orientada al nord, que dona accés als habitatges. Aquests adapten el tipus general al perímetre irregular del solar. Tots disposen de llum solar directa a l’interior i es cerca la màxima superfície de la peça principal (saló-menjador-cuina), eliminant passadissos i rebedors.c.


ANGLE EDITORIAL + COSSETÀNIA = 9 GRUP EDITORIAL\nVLLG? / FUSIÓ EDITORIAL\nAquest dimarts dia 26 de juny i en roda de premsa, s'ha fet públic la creació d'un nou projecte editorial, resultat de la fusió de quatre segells: Angle Editorial i Cossetània Edicions, en català, i Cuadrilátero de Libros i Lectio Ediciones, en castellà.\nD'aquesta manera, 9 Grup Editorial, el nom resultant d'aquesta fusió, es converteix en el segon grup editorial pel que fa el volum de títols publicats en català. El fons editorial suma entre els quatres segells un total de 1.500 títols. Jordi Ferré serà el nou director general de 9 Grup Editorial.\nPel que fa Angle Editorial va néixer l'any 1992, i la seva voluntat va ser convertir-se en una alternativa al món editorial en català. El segell, ara fusionat amb Cossetània, compta amb col.leccions que abarquen la narrativa catalana de qualitat, estrangera, clàssics universals, assaig i humor. Per la seva part, Cossetània Edicions es va crear l'any 1996, amb seu a Valls, a l'Alt Camp. En el seu catàleg destaquen col.leccions de guies d'excursions, llibres de cuina, d'història, monografies locals, narrativa, assaig i de temàtica castellera.\nFont: Serveis de premsa Angle Editorial i Cossetània Edicions.\nArticle/post 695 - J. M. Solé - Vols llegir? - Ràdio Nova\nSembla una bona noticia pel sector editorial català, que sigui a fi de bé.